Fid-9 ta' Diċembru 2020, Bucharest, ir-Rumanija ntgħażlet minn rappreżentanti tal-gvernijiet tal-istati membri tal-UE bħala s-sede prospettiva taċ- Ċentru Ewropew ta' Kompetenza Industrijali, Teknoloġiku u tar-Riċerka l-ġdid fil-qasam taċ-Ċibersigurtà . Iċ-Ċentru ta' Kompetenza fil-qasam taċ-Ċibersigurtà ser isaħħaħ il-koordinazzjoni tar-riċerka u l-innovazzjoni fiċ-ċibersigurtà fl-UE. Huwa ser ikun ukoll l-istrument ewlieni tal-UE għall-pooling tal-investiment fir-riċerka, it-teknoloġija u l-iżvilupp industrijali fil-qasam taċ-ċibersigurtà. Ir-rappreżentanti tal-gvernijiet tas-27 stat membru tal-UE vvutaw fil-marġini ta' laqgħa tal-ambaxxaturi għall-UE fil-Kumitat tar-Rappreżentanti Permanenti tal-Kunsill (Coreper). In-negozjati mal-Parlament Ewropew dwar ir-regolament propost li jistabbilixxi ċ-Ċentru għadhom għaddejjin. Il-laqgħa li jmiss tat-trilogu bejn il-koleġiżlaturi hija skedata għall-11 ta' Diċembru 2020 L-applikazzjoni tar-Rumanija għall-ECCC Dokument addizzjonali li jakkumpanja l-applikazzjoni tar-Rumanija Għażla tas-sede taċ-Ċentru Ewropew ta' Kompetenza Industrijali, Teknoloġika u tar-Riċerka fil-qasam taċ-Ċibersigurtà (informazzjoni ġenerali) Iċ-ċibersigurtà fl-Ewropa: regoli aktar b'saħħithom u protezzjoni aħjar (informazzjoni ġenerali)